CELEX: 62006TA0405
Language: hu
Date: 2009-03-31 00:00:00
Title: T-405/06. sz. ügy: Az Elsőfokú Bíróság 2009. március 31-i ítélete — ArcelorMittal Luxembourg és társai kontra Bizottság (Verseny — Kartellek — Az acélgerendák közösségi piaca — Az ESZAK 65. cikk megsértését megállapító, az ESZAK-Szerződés lejárta után, az 1/2003/EK rendelet alapján hozott határozat — A Bizottság hatásköre — A jogsértő magatartás betudhatósága — Elévülés — Védelemhez való jog)

16.5.2009   
            
            
               HU
            
            
               Az Európai Unió Hivatalos Lapja
            
            
               C 113/33
            
         Az Elsőfokú Bíróság 2009. március 31-i ítélete — ArcelorMittal Luxembourg és társai kontra Bizottság
   (T-405/06. sz. ügy) (1)
   
   (Verseny - Kartellek - Az acélgerendák közösségi piaca - Az ESZAK 65. cikk megsértését megállapító, az ESZAK-Szerződés lejárta után, az 1/2003/EK rendelet alapján hozott határozat - A Bizottság hatásköre - A jogsértő magatartás betudhatósága - Elévülés - Védelemhez való jog)
   2009/C 113/66
   Az eljárás nyelve: francia
   
      Felek
   
   
      Felperesek: ArcelorMittal Luxembourg SA, korábban Arcelor Luxembourg SA (Luxembourg, Luxemburg); ArcelorMittal Belval & Differdange SA, korábban Arcelor Profil Luxembourg SA (Esch-sur-Alzette, Luxemburg); ArcelorMittal International SA, korábban Arcelor International SA (Luxembourg) (képviselő: A. Vandencasteele ügyvéd)
   
      Alperes: az Európai Közösségek Bizottsága (képviselők: X. Lewis és F. Arbault meghatalmazottak)
   
      Az ügy tárgya
   
   Az európai acélgerenda-gyártók megállapodásai és összehangolt magatartása vonatkozásában az [ESZAK] 65. cikkének alkalmazására vonatkozó eljárásban (COMP/F/38.907 — acélgerenda-ügy) 2006. november 8-án hozott C(2006) 5342 végleges bizottsági határozat megsemmisítése iránti kereset.
   
      Az ítélet rendelkező része
   
   
               1)
            
            
               Az Elsőfokú Bíróság megsemmisíti az európai acélgerenda-gyártók megállapodásai és összehangolt magatartása vonatkozásában az [ESZAK] 65. cikkének alkalmazására vonatkozó eljárásban (COMP/F/38.907 — acélgerenda-ügy) 2006. november 8-án hozott C(2006) 5342 végleges bizottsági határozatot a ArcelorMittal Belval & Differdange SA és az ArcelorMittal International SA társaságokat érintő részében.
            
         
               2)
            
            
               Az Elsőfokú Bíróság a keresetet ezt meghaladó részében mint megalapozatlant elutasítja.
            
         
               3)
            
            
               Az Elsőfokú Bíróság a Bizottságot kötelezi a saját költségein kívül az ArcelorMittal Belval & Differdange és az ArcelorMittal International részéről a jogvita e felek között folyamatban lévő részével kapcsolatban felmerült költségek viselésére.
            
         
               4)
            
            
               
                  Az Elsőfokú Bíróság az ArcelorMittal Luxembourg SA-t kötelezi a saját költségein kívül a Bizottság részéről a jogvita e felek között folyamatban lévő részével kapcsolatban felmerült költségek viselésére.
            
         
      (1)  HL C 42., 2007.2.24.